b'\n_START_ARTICLE_\nKursiv\n_START_PARAGRAPH_\nKursiv skrift er skrift som er skr\xc3\xa5stilt, i motsetning til vertikalt rettstilt skrift (normal). Denne skrifttypen er influert av h\xc3\xa5ndskrift, og brukes tidvis for \xc3\xa5 etterligne dette._NEWLINE_Kursiv skrift brukes oftest for \xc3\xa5 understreke viktige ord eller poeng, eller av andre grunner atskille en del av en tekst fra de \xc3\xb8vrige delene._NEWLINE_Hvis man i et helt avsnitt som st\xc3\xa5r i kursiv nevner et ord som i vanlig tekst skulle st\xc3\xa5tt i kursiv, skal ordet skrives som normal skrift. Med andre ord: Hvis man skriver i kursiv, og trenger \xc3\xa5 \xc2\xabytterligere\xc2\xbb kursivere, skriver man ganske enkelt ordet med normal skrift.'